Ein kratersjø som berre vert kalla Crater Lake i Oregon i USA
Tianchi i Nord-Korea og Kina
Cuicocha i Ecuador
Innsjø danna etter utbrotet til Pinatubo i 1991 på Filippinane
Mount Katmai i Alaska i USA
Kratersjøen på Wenchi i Etiopia
 Nemrut i Tyrkia
Volcán Irazú i Costa Rica
Ein **kratersjø** er ein innsjø i eit vulkankrater, kaldera eller ein maar. Nedbør fyller senkinga i terrenget fram til det oppstår likevekt mellom vatnet som kjem inn og vatnet som fordampar, renn ut via botn eller renn ut via ei elv ved kanten av krateret. Kratersjøar som dekkjer aktive (fumarolske) vulkanventilar vert ofte kalla **vulkansjøar**, og vatnet i dei er ofte surt, metta med vulkanske gassar og er ofte ugjennomsiktig med grønfarga vatn. Innsjøar i utdøydde eller sovande vulkanar har som regel ferskt vatn og ofte klårt vatn sidan det ikkje har innsig frå elvar eller sediment. 

Den høgaste vulkanen i verda, Ojos del Salado på 6 839 meter over havet i Andesfjella, har ein permanent kratersjø med diameter på 100 meter i ei høgd på 6 390 meter over havet på austsida. Dette er truleg den høgastliggande innsjøen i verda, uansett type. 

På grunn av dei ustablie omgjevnadane eksisterer enkelte kratersjøar berre mellombels. Kalderasjøar kan derimot vere ganske store og langvarige, som t.d. Tobasjøen som vart danna etter eit utbrot for om lag 70 000 år sidan og som dekkjer eit areal på over tusen kvadratkilomter. 

Mange kratersjøar er vakre å sjå på, men dei kan òg vere dødlege. Gassutstrøyming frå Nyossjøen kvelte 1 800 menneske i 1986 og kratersjøar som den på Ruapehu har ofte medverka til katastrofale laharar.

Innsjøar kan òg fylle nedslagskrater, men desse vert vanlegvis ikkje kalla kratersjøar, bortsett frå eit par enkeltetilfelle. Døme på slike innsjøar er Bosumtwi i Ghana og Siljan i Sverige.

Kjende kratersjøar
------------------

| Innsjø | Stad |
| --- | --- |
| Albanosjøen | Italia Italia |
| Lago de Atitlán | Guatemala Guatemala |
| Blue Lake | AustraliaSouth Australia |
| Bolsenasjøen | Italia Italia |
| Braccianosjøen | Italia Italia |
| Laguna Chicabal | Guatemala Guatemala |
| Crater Lake | USA USA |
| Cuicocha | Ecuador Ecuador |
| Tianchi | Nord-Korea Nord-Korea/ Kina Kina |
| Volcán Irazú | Costa Rica Costa Rica |
| Kapoho Crater | USA Hawaii |
| Mount Katmai | USA Alaska |
| Rano Kau | , Rapa Nui (Påskeøya) |
| Kelut |  Indonesia |
| Kerið | Island sitt flagg Island |
| Kurile |  Kamtsjatka i Russland |
| Medicine Lake Volcano | USA California i USA |
| Mashu | Japan Japan |
| Nemisjøen | Italia Italia |
| Nemrut | Tyrkia Tyrkia |
| Newberry Volcano | USA Oregon i USA |
| Nyossjøen | Kamerun Kamerun |
| Pinatubo | Filippinane Filippinane |
| Rano Raraku |  Rapa Nui (Påskeøya) |
| Mount Ruapehu | New Zealand New Zealand |
| Shikotsu | Japan Japan |
| Soufrière | Saint Vincent og Grenadinane Saint Vincent |
| Taalsjøen | Filippinane Filippinane |
| Lake Taupo | New Zealand New Zealand |
| Tazawa | Japan Japan |
| Tobasjøen |  Indonesia |
| Towada | Japan Japan |
| Vicosjøen | Italia Italia |
| Wenchi | Etiopia Etiopia |

Kjelder
-------

* *Denne artikkelen bygger på «Crater lake» frå Wikipedia på engelsk, den 8. november 2007.*
	+ *Wikipedia på engelsk oppgav desse kjeldene:*

* Johan C. Varekamp; Gary L. Rowe Jr. red. (2000). «Crater Lakes». *Journal of Volcanology and Geothermal Research* **97** (1–4): 1–508.
* Pasternack, G.B.; Varekamp, J.C. (1997). «Volcanic lake systematics I. Physical constraints». *Bulletin of Volcanology* **58** (7): 526–538.
* Minoru Kusakabe, red. (1994). «Geochemistry of Crater Lakes». *Geochemical Journal* **28** (3): 137–306.
* IAVCEI Commission of Volcanic Lakes
* «The Science of Volcanic Lakes» Arkivert 2007-07-14 ved Wayback Machine.
* Vulkansjøar i verda Arkivert 2012-02-19 ved Wayback Machine.